
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 



Τρόπος επιλογής μεταφραστών στη Μεταφραστική 
Υπηρεσία του Υπ. Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις παραγράφους 3 και 9 του άρθρου 19 του Ν. 
2594/98, Κύρωση ως Κώδικα του Σχεδίου Νόμου «Οργα¬ 
νισμός του Υπουργείου Εξωτερικών (Α’ 62)». 


2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα (Α’ 137} όπως τροπο¬ 
ποιήθηκε μετο άρθρο 27 του Ν. 2081/92 (Α’ 154) και το άρ¬ 
θρο 1 παρ. 2 εδ. α' του Ν. 2469/97 (Α’ 38) και το γεγονός 
ότι από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

3. Την υπηρεσιακή ανάγκη, αποφασίζουμε: 

Αρθρο 1 

Τα Μεταφραστικά Γραφεία της Μεταφραστικής Υπη¬ 
ρεσίας χρησιμοποιούν ιδιώτες ως μεταφραστές από πί¬ 
νακα που καταρτίζεται με απόφαση του Υπουργού Εξω¬ 
τερικών από τους επιτυχόντες σε ειδική γραπτή δοκιμα¬ 
σία ελέγχου της επάρκειας της δηλούμενης, εκ μέρους 
του υποψηφίου, ξένης γλώσσας. 

Άρθρο 2 

Προκήρυξη διαγωνισμού 

1. Προκειμένου να επιλέγονται μεταφραστές προς συ- 
μπερίληψη στον πίνακα που π ροβλέπεται στην παρ. 3 του 
άρθρου 19του Ν. του Ν. 2594/98, Κύρωση ως Κώδικα του 
Σχεδίου Νόμου «Οργανισμός του Υπουργείου Εξωτερι¬ 
κών (Α’ 62)», προκηρύσσεται διαγωνισμός που γίνεται εί¬ 
κοσι πέντε (25) τουλάχιστον ημέρες μετά τη δημοσίευση 
περίληψης της σχετικής προκήρυξης σε τρεις (3) ημερή¬ 
σιες πολιτικές εφημερίδες της πρωτεύουσας. 

2 Η προκήρυξη αυτή ορίζειτηνημερομηνία που αρχίζει 
ο διαγωνισμός, το χώρο καθώς και τις γλώσσες για τις ο¬ 
ποίες γίνεται. 

Άρθρο 3 

Προσόντα υποψηφίων 

1. Για να γίνει κανείς δεκτός στο διαγωνισμό πρέπει να 
έχει την ελληνική ιθαγένεια και να υποβάλει πέντε (5) του¬ 
λάχιστον ημέρες πριν την έναρξη του διαγωνισμού σχετι¬ 
κή αίτηση στη Διεύθυνση Προσωπικού του Υπουργείου 
Εξωτερικών μαζί με υπεύθυνη δήλωση για τα ατομικά του 
στοιχεία (ονοματεπώνυμο, ονόματα πατέρα και μητέρας, 
ημερομηνία καιτόπο γέννησης, τόπο διαμονής, ασχολίες 
από τότε που συμπλήρωσε το 18ο έτος της ηλικίας του 
τίτλους σπουδών σχετικούς με τη δηλούμενη προς εξέ¬ 
ταση ξένη γλώσσα). Στη δήλωση αυτή θα πρέπει ο υπο- 

ψήφιος να αναφέρει και τη ξένη γλώσσα ή γλώσσες στις 
οποίες επιθυμεί να εξεταστεί. 

Άρθρο 4 

Εξεταστική Επιτροπή 

1. Η ειδική γραπτή δοκιμασία πραγματοποιείται από 
τρμελή εξεταστική επιτροπή τα μέλη της οποίας ορίζο¬ 
νται κάθε φορά, με απόφαση του Υπουργού Εξωτερικών 
και συγκροτείται από το Διευθυντή της Διεύθυνσης 
Προσωπικού, ως πρόεδρο και από ένα διπλωματικό υ¬ 
πάλληλο, με βαθμό τουλάχιστον Συμβούλου πρεσβείας 
Β’ και τον Προϊστάμενο της Μεταφραστικής Υπηρεσίας, 
ως μέλη. Χρέη Γραμματέατης εξεταστικής επιτροπής α¬ 
σκεί υπάλληλος του Υπουργείου Εξωτερικών. 

2. Η εξεταστική επιτροπή έχει την ευθύνη και την επο- 
πτεία της γραπτής δοκιμασίας των διαγωνιζομένων, ορί¬ 
ζει με απόφασή της τους εξεταστές ανά γλώσσα, τους ε¬ 
πιτηρητές,τον υπεύθυνο της αίθουσας, αποφασίζει και α¬ 
νακοινώνει την ακριβή ημέρα και ώρα της γραπτής 
δοκιμασίας των εξεταζομένων ανά γλώσσα. 

3. Οι εξεταστές ορίζονται από την εξεταστική επιτροπή 
από τον υπάρχοντα πίνακα μεταφραστών που προβλέπει 
η παρ. 3 του άρθρου 19 του Ν. 2594/98, Κύρωση ως 
Κώδικα το Σχεδίου Νόμου «Οργανισμός του Υπουργείου 
Εξωτερικών» (Α’ 62)», λαμβάνοντας υπόψη τη μεταφρα¬ 
στική τους εμπειρία και την άριστη γνώση της γλώσσας. 

4. Για τις σπάνιες γλώσσες μπορεί να ζητείται από τις 
διαπιστευμένες αρχές στην Ελλάδα να διατίθεται εξετα¬ 
στής στην αντίστοιχη γλώσσα. 

Άρθρο 5 

Διεξαγωγή διαγωνισμού - Αποτελέσματα 

1. Οι διάγωνιζόμενοι εξετάζονται γραπτώς στη μετά¬ 
φραση τόσο από την ελληνική γλώσσα στην ξένη γλώσσα 
επιλογής τους όσο και από την ξένη γλώσσα επιλογής 
τους στην ελληνική σε τρία κείμενα: α) σε κείμενο γενικού 
περιεχομένου, β) σε κείμενο ειδικής ορολογίας και γ) σε 
απόσπασμα πιστοποιητικού πάσης «ρύσεως. 

2. Η κλίμακα βαθμολογίας είναι 0-10 σε ακέραιους α¬ 
ριθμούς. Οι διαγωνιζόμενοι βαθμολογούνται: α) στη σύ¬ 
νταξη, β) την ορθογραφία και γ) τη γενική απόδοση του 
κειμένου και προς τις δύο κατευθύνσεις της γλώσσας και 
μπορούν κατά τη διάρκεια της δοκιμασίας να χρησιμοποι¬ 
ηθούν λεξικά. 

3. Η βαθμολογία στη δοκιμασία της μετάφρασης από 
την ελληνική γλώσσα στην ξένη γλώσσα εξάγεται ως ε¬ 
ξής: Για κάθε ένα από τα τρία είδη κειμένων δίδεται ένας 
βαθμός για τη σύνταξη, ένας βαθ μός για τη ν ο ρθογ ραφία 
και ένας βαθμός για τη γενική απόδοση του κειμένου. Οι 
τρεις αυτοί χωριστοί βαθμοί προσθέτονται και ο μέσος ό¬ 
ρος τους αποτελεί το βαθμό για το κάθε είδος κειμένου. 
Ακολούθως, οι τρεις χωριστοί βαθμοί για κάθε είδος κει¬ 
μένου προσθέονται και ο μέσος όρος τους αποτελεί το 
βαθμό στη δοκιμασία της μετάφρασης από την ελληνική 
γλώσσα <ττην ξένη γλώσσα. 

4. Η βαθμολογία στη δοκιμασία της μετάφρασης από 
την ξένη γλώσσα οπήν ελληνική γλώσσα εξάγεται ως ε¬ 
ξής: Γ ια κάθε ένα από τα τρία είδη κειμένων δίδεται ένας 
βαθμός για τη σύνταξη, ένας βαθμός για την ορθογραφία 
και ένας βαθμός για τη γενική απόδοση του κειμένου. Οι 
τρεις αυτοί χωριστοί βαθμοί προσθέτονται και ο μέσος ό¬ 
ρος τους αποτελεί το βαθμό για το κάθε είδος κειμένου. 
Ακολούθως, οι τρεις χωριστοί βαθμοί για κάθε είδος κει¬ 
μένου προσθέτονται και ο μέσος όρος τους αποτελεί το 


βαθμό στη δοκιμασία της μετάφρασης από την ξένη 
γλώσσα στην ελληνική γλώσσα. 

5. Θεωρούνται ότι επέτυχαν «πην ειδική γραπτή δοκιμα¬ 
σία ελέγχου της επάρκειας της ξένης γλώσσας όσοι συ¬ 
γκέντρωσαν το βαθμό πέντε(5) τόσο στη δοκιμασία της 
μετάφρασης από την ελληνική γλώσσα στην ξένη γλώσσα 
όσο και στη δοκιμασία της μετάφρασης από την ξένη 
γλώσσα στην ελληνική γλώσσα. 

Αρθρο 6 

Πρακτικό αποτελεσμάτων - Πίνακας επιτυχόνων 

Μετά την παράδοση των γραπτών κειμένων από τους ε¬ 
ξεταστές προς την εξεταστική επιτροπή συντάσσεται 
πρακτικό αποτελεσμάτων, το οποίο υπογράφουν ο Πρό¬ 
εδρος και τα μέλη της εξεταστικής επιτροπής, όλοι οι ε¬ 
ξεταστές και ο Γραμματέας. Ακολούθως και σύμφωνα με 
το ανωτέρω πρακτικό, συντάσσεται από την εξεταστική ε¬ 
πιτροπή πίνακας επιτυχόντων, ο οποίος υποβάλλεται 
στον Υπουργό Εξωτερικών, προκειμένου, με απόφασή 
του, οι επιτυχόντες να συμπεριληφθούν στον πίνακα με¬ 
ταφραστών. 

Άρθρο 7 

1. Για μία και μόνη φορά και για τους σκοπούς του εδα- 
φίουε'τηςπαρ. 9του άρθρου 19του Ν. 2594/98 (Α' 62) θα 
διενεργηθεί εντός εξαμήνου από τη θέση σε ισχύ της πα¬ 
ρούσας απόφασης, η ειδική γραπτή δοκιμασία, χωρίς 
προκήρυξη, με απλή υποβολή αίτηση στη Μεταφραστική 
Υπηρεσία των μεταφραστών που ήδη συνεργάζονται με 
αυτήν, προκειμένου να ενταχθούν «ττον πίνακα της παρ. 3 
του άρθρου 19του ίδιου νόμου 

2. Η Μεταφραστική Υπηρεσία θα καταρτίσει πίνακα των 
συμμετεχόντων στην ανωτέρω ειδική γραπτή δοκιμασία 
διαγωνιζομένων μεταφραστών, οι οποίοι θα εξετασθούν, 
κατά τα οριζόμενα στην παρ. 5 της παρούσης, στην ξένη 
ή ξένες γλώσσες που θα δηλώσουν. 

Γ ια τις ανάγκες της συγκεκριμένης δοκιμασίας, εξετα¬ 
στές θα οριστούν από την εξεταστική επιτροπή από τους 
μεταφραστές που συνεργάζονται με τη Μεταφραστική 
Υπηρεσία και δεν υπόκεινται στην ειδική γραπτή δοκιμα¬ 
σία, εφόσον αποδεικνύεται από το σχετικό φάκελλό τους 
ότι έχουν ήδη υποστεί γραπτή δοκιμασία στο παρελθόν, 
με κριτήριο τη μεταφραστική τους εμπειρία και την άριστη 
γνώση της γλώσσας. Επίσης, για τις σπάνιες γλώσσες 
μπορεί να ζητηθεί από τις διαπιστευμένες αρχές στην 
Ελλάδα να διαθέσει εξεταστή στην αντίστοιχη γλώσσα. 

3. Οι μεταφραστές που υπόκεινται στην ειδική γραπτή 
δοκιμασία και απουσιάζουν λόγω στρατιωτικής ή εκπαι¬ 
δευτικής άδειας θα ενημερωθούν εγκαίρως από τη 
Μεταφραστική Υπηρεσία για τη διενέργειά της. 

4. Για όσους από τον πίνακα συμμετεχόντων που θα κα¬ 
ταρτίσει η Μεταφραστική Υπηρεσία δεν υποβάλλουν την 
απαιτούμενη αίτηση ή αποτύχουν στην ειδική γραπτή δο¬ 
κιμασία, παύει οριστικά, με απόφαση του Υπουργού 
Εξωτερικών, η συνεργασία τους με τη Μεταφραστική 
Υπηρεσία. 

5. Κατά τα λοιπά ισχύουν οι διατάξεις της παρούσης α¬ 
πόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1998 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

Αριθ. 010.2/15/ΑΣ 56 (2} 

Ορισμός μελών της Επιτροπής Αποχαρακτηρισμού των 
εγγράφων του Ιστορικού Αρχείου του Υπουργείου 
Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 17 παρ. 3 του Ν. 2594/98 «Κύρωση ως 
Κώδικα του σχεδίου νόμου Οργανισμός του Υπουργείου 
Εξωτερικών» (Α’ 62). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού εφόσον η τυχόν αποζημίωση των μελών 
της επιτροπής θα καθορισθεί σύμφωνα με το άρθρο 19 
του Ν. 2470/97 (Α’ 40) με κοινή απόφαση των Υπουργών 
Εξωτερικών και Οικονομικών, αποφασίζουμε: 

Ορίζουμε τα μέλη της Επιτροπής Αποχαρακτηρισμού 
των εγγράφων του Ιστορικού Αρχείου του Υπουργείου 
Εξωτερικών ως εξής: 

Πρόεδρος: Ο Διευθυντής του Διπλωματικού Γραφείου 
του Υπουργού Εξωτερικών. 

Μέλη: 

1. Ο Προϊστάμενος της Υπηρεσίας Ιστορικού Αρχείου 
του Υπουργείου Εξωτερικών. 

2. Κ. Σβολόπουλος, Καθηγητής της Φιλοσοφικής Σχο¬ 
λής του Πανεπιστημίου Αθήνας. 

3. Θάνος Βερέμης, Καθηγητής του Τομέα Διεθνών και 
Ευρωπαϊκών Σπουδών του Τμήματος Πολιτικών Επιστη¬ 
μών της Νομικής Σχολής Αθήνας. 

4. Ρένα Πατρικίου - Σταυρίδου, Καθηγήτρια στο Πάντειο 
Πανεπιστήμιο. 

5. Κώστας Κωστής, Καθηγητής του Τομέα Κοινωνικής 
Θεωρίας και Κοινωνιολογίας της Νομικής Σχολής Αθή¬ 
νας. 

Η Επιτροπή έχει ως αρμοδιότητες: 

• Τη διατύπωση αιτιολογημένης γνώμης στον Υπουργό 
Εξωτερικών περί του αποχαρακτηρισμού εγγράφων του 
Υπηρεσιακού Αρχείου, όταν συντρέχουν λόγοι υπέρτε¬ 
ρου εθνικού συμφέροντος. 

• Τη διατύπωση αιτιολογημένης γνώμης στον Υπουργό 
Εξωτερικών περί της εξαιρέσεως εγγράφων του Ιστορι¬ 
κού Αρχείου από τη διάθεσή τους στην έρευνα, είτε για 
λόγους τεχνικούς (στάδιο της μηχανοργάνωσης ή συντή¬ 
ρησης), είτε για λόγους που η δημοσιοποίησή τους θα 
μπορούσε, κατά την κρίση της Επιτροπής, να επιφέρει 
βλάβη στα εθνικά συμφέροντα ή να αποβεί σε βάρος πο¬ 
λιτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1998 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. Φ002/85/ΑΣ 295 (3) 

Οργάνωση και λειτουργία της Τεχνικής Υπηρεσίας του 
Υπ. Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 18 παρ. 7 του Ν. 2594/1998, Κύρωση ως 
Κώδικα του Σχεδίου Νόμου «Οργανισμός του Υπουργείου 
Εξωτερικών» (Α’ 62). 


2. Τις διατάξεις του άρθρου 29Α του Ν. 1558/85, «Κυ¬ 
βέρνηση και Κυβερνητικά Όργανα. (Α’ 137), όπως τροπο¬ 
ποιήθηκε με το άρθρο 27 του Ν 2081/92 (Α’ 154) και το άρ¬ 
θρο 1 παρ. 2, εδ. α' του Ν. 2469/97 (Α’ 38) και το γεγονός 
ότι από τις διατάξεις της παρούσας δεν προκαλεπαι δα¬ 
πάνη σε βάρος του κρατικού προϋπολογισμού. 

3. Την υπηρεσιακή ανάγκη, αποφασίζουμε: 

Η Τεχνική Υπηρεσία του Υπουργείου Εξωτερικών, τη 
σύσταση της οποίας προβλέπει το άρθρο 18 του Ν. 
2594/98 Κύρωση ως Κώδικα του Σχεδίου Νόμου 
«Οργανισμός του Υπουργείου Εξωτερικών» (Α' 62), περι¬ 
λαμβάνει τα ακόλουθα τέσσερα (4) τμήματα: 
α) Τμήμα Μελετών και Προγραμματισμού, 
β) Τμήμα Κατασκευών και Επιβλέψεων, 
γ) Τμήμα Συντηρήσεων, 
δ) Τμήμα εξοπλισμού κτιρίων. 

Ειδικότερα, οι αρμοδιότητες κατά τμήμα είναι οι ακό¬ 
λουθες: 

α) Τμήμα Μελετών και Προγραμματισμού 
Στην αρμοδιότητα του τμήματος αυτού ανήκουν: 

1. Η μελέτη και σύνταξη μακρόπνοων σχεδίων για την 
κάλυψη των αναγκών του Υπουργείου Εξωτερικών στο ε¬ 
σωτερικό και το εξωτερικό σε: α) κπριακές εγκαταστά¬ 
σεις, β) υλικά κάθε φύσεως, περιλαμβανόμενης και της ε¬ 
πίπλωσης και γ) μηχανήματα και εγκαταστάσεις. 

2. Ο προγραμματισμός πραγματοποίησης των ανωτέ¬ 
ρω σχεδίων, με την σύνταξη πινάκων ετήσιων προγραμ¬ 
μάτων. 

3. Η μελέτη για τον καθορισμό του ορίου ζωής των δια¬ 
φόρων υλικών και μηχανημάτων και ο προγραμματισμός 
έγκαιρης συντήρησης, αντικατάστασης και εκσυγχρονι¬ 
σμού τους. 

4. Η εξασφάλιση των απαιτούμενων πιστώσεων για την 
εφαρμογή των ετήσιων προγραμμάτων. 

5. Η τυποποίηση των υλικών και μηχανημάτων, 
β) Τμήμα Κατασκευών και Επιβλέψεων; 

Στην αρμοδιότητα του τμήματος αυτού ανήκουν: 

1. Η ευθύνη επίβλεψης εφαρμογής των εγκριθέντων ε¬ 
τήσιων προγραμμάτων κατασκευών και επισκευών. 

2. Η σύνταξη τεχνικών μελετών κατασκευών και επι¬ 
σκευών και τεχνικών προδιαγραφών προμήθειας υλικού 
και μηχανημάτων. 

3. Η προώθηση εισηγήσεων για την έγκριση, σε βάρος 
του ετήσιου προϋπολογισμού, δαπανών για μελέτες, επι¬ 
βλέψεις και επισκευές των κτιρίων του Υπουργείου 
Εξωτερικών της Κεντρικής Υπηρεσίας και των Αρχών του 
εξωτερικού, είτε αυτά είναι ιδιόκτητα είτε μισθωμένα και 
η μέριμνα για την ανάθεσή τους. 

γ) Τμήμα Συντηρήσεων: 

Στην αρμοδιότητα του τμήματος αυτού ανήκει η μέρι¬ 
μνα για τη συντήρηση τωνκτιρίων και εγκαταστάσεωντου 
Υπουργείου Εξωτερικών, 
δ) Τμήμα Εξοπλισμού κτιρίων: 

Στην αρμοδιότητα του τμήματος αυτού ανήκουν: 

1. Η ευθύνη επίβλεψης εφαρμογής των εγκριθέντων ε¬ 
τήσιων προγραμμάτων προμήθειας εξοπλισμού κτιρίων 
της Κεντρικής Υπηρεσίας και των πρεσβευτικών και προ¬ 
ξενικών αρχών και των μονίμων αντιπροσωπειών της 
Εξωτερικής Υπηρεσίας του Υπουργείου Εξωτερικών. 

2. Η σύνταξη μελετών και τεχνικών προδιαγραφών προ¬ 
μήθειας εξοπλισμού. 

3. Η προώθηση εισηγήσεων για την έγκριση, σε βάρος 
του ετήσιου προϋπολογισμού, δαπανών για έπιπλα και ε- 

ξοπλισμό κτιρίωντου Υπουργείου Εξωτερικών και η μέρι¬ 
μνα για την προμήθειά τους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Απριλίου 1998 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-Φ- 

Α ριθ. Φ089/ΑΣ 218 (4) 

Οργάνωση και λειτουργία της Υπηρεσίας Ενημέρωσης 
του Υπ. Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 16 παρ 5 του Ν. 2594/1998, Κύρωση ως 
Κώδικα του Σχεδίου Νόμου «Οργανισμός του Υπουργείου 
Εξωτερικών» (Α' 62). 

2. Τις διατάξεις του άρθρου 29 του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), όπως τροπο¬ 
ποιήθηκε με το άρθρο 27 του Ν. 2081/92 (Α' 154) καιτο άρ¬ 
θρο 1 παρ. 2, εδ α’του Ν. 2469/97 (Α' 38) καιτο γεγονός ό¬ 
τι από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

3. Την υπηρεσιακή ανάγκη, αποφασίζουμε: 

Άρθρο 1 

Η Διεύθυνση Ενημέρωσης, τη σύσταση της οποίας προ- 
βλέπειτο άρθρο Ιδτου Ν. 2594/1998 Κύρωση ως Κώδικα 
του Σχεδίου Νόμου «Οργανισμός του Υπουργείου 
Εξωερικών» (Α’ 62), εκτός από τις αρμοδιότητες που ανα- 
φέρονται στον ανωτέρω νόμο, έχει επίσης ως αντικείμε¬ 
νο: 

α) Τη σύμφωνα με τις οδηγίες του Υπουργού Εξωτε¬ 
ρικών έκδοση επισήμων ανακοινώσεων του Υπουργείου 
Εξωτερικών, καθώς και την ενημέρωση του ελληνικού και 
ξένου Τύπου και γενικότερα παραγόντων που συμβάλ¬ 
λουν στη διαμόρφωση της κοινής γνώμης για την ελληνι¬ 
κή εξωτερική πολιτική. 

β) Την πληροφόρηση της Κεντρικής και Εξωτερικής 
Υπηρεσίας για θέματα αρμοδιότητας του Υπουργείου 
Εξωτερικών, τα οποία εμφανίζονται στον ελληνικό και ξέ¬ 
νο Τύπο, ηλεκτρονικό, ημερήσιο και περιοδικό. 

γ) Την παραγωγή εκδόσεων, τόσο συμβατικών όσο και 
ηλεκτρονικών για θέματα εξωτερικής πολιτικής. 

δ) Τη διοργάνωση συνεδρίων. 

Για τη συμπλήρωση των παραπάνω στόχων η Υπηρεσία 
Ενημέρωσης συνεργάζεται με άλλες, κατά περίπτωση, 
κρατικές υπηρεσίες και ιδίως με το Υπουργείο Τύπου, κα¬ 
τά τρόπο που να εξυπηρετείται η αρχή της οικονομίας της 
διοίκησης. 

Άρθρο 2 

Της Υπηρεσίας Ενημέρωσης προΐσταται ο Εκπρόσω¬ 
πος του Υπουργείου Εξωτερικών, διπλωματικός υπάλλη¬ 
λος, ο οποίος τακτικά ή κατά περίπτωση, σύμφωνα με τις 
οδηγίες του Υπουργού Εξωτερικών, ενημερώνει για τις 
θέσεις της ελληνικής εξωτερικής πολιτικής. 

Άρθρο 3 

Στη Διεύθυνση Ενημέρωσης λειτουργούν τα εξής τμή¬ 
ματα: 

α) Τμήμα Ενημέρωσης, με αρμοδιότητα την ενημέρωση 
των εντύπων και ηλεκτρονικών μέσων τόσο στην Ελλάδα 
όσο και στο εξωτερικό. 


β) Τμήμα Επισκόπησης, με αρμοδιότητα την ενημέρω¬ 
ση της Κεντρικής και Εξωτερικής Υπηρεσίας για τα ανα- 
φερόμενα στον ελληνικό και ξένο Τύπο, έντυπο και ηλε¬ 
κτρονικό, καθώς και στον εξειδικευμένο περιοδικό. Το 
τμήμα αυτό, επίσης, παρακολουθεί και ενημερώνει αρμο- 
δίως για την τρέχουσα βιβλιογραφία. 

γ) Τμήμα Πολυμέσων και Διαδικτύου (ΙΝΤΕΡΝΕΤ), αρ¬ 
μοδιότητα του οποίου αποτελεί η παρουσίαση στο ΙΝ¬ 
ΤΕΡΝΕΤ των ελληνικών θέσεων και η έκδοση της καθημε¬ 
ρινής ηλεκτρονικής εφημερίδας 0ΥΒΕΒΤΗΕ515. 

δ) Τμήμα Εκδόσεων, το οποίο επιμελείται την έκδοση 
του περιοδικού ΤΗΕ5Ι5 καθώς και άλλων εντύπων. 

ε) Τμήμα Συνεδρίων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Απριλίου 1998 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-Φ- 

Αρ ιθ. Φ093 /3/ΑΣ 1856 (5) 

Οργάνωση και λειτουργία της Μεταφραστικής 
Υπηρεσίας του Υπ. Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 19παράγρ. 7του Ν. 2594/1998, Κύρωση ως 
Κώδικατου Σχεδίου Νόμου «Οργανισμόςτου Υπουργείου 
Εξωτερικών» (Α’ 62). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α’ 137), όπως τροπο¬ 
ποιήθηκε μετοάρθρο27του Ν. 2081/92 (Α' 154) καιτο άρ¬ 
θρο 1 παρ. 2, εδ. α’ του Ν. 2469/97 (Α’ 38) και το γεγονός 
ότι από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

3. Την υπηρεσιακή ανάγκη, αποφασίζουμε: 

Η Μεταφραστική Υπηρεσία μεταφράζει και επικυρώνει 
έγγραφα πολιτών και Δη μοσίων Υπη ρεσιών σε (34) γλώσ¬ 
σες με δυνατότητα αύξησης ή μείωσής τους και κατανέ¬ 
μει τις εργασίες της ως εξής: 

1. Δέκα πέντε άτομα με αρμοδιότητα την παραλαβή εγ¬ 
γράφων, κατανομή τους στους μεταφραστές, σφράγιση, 
σύνδεση, παράδοση στο κοινό και γενικά κάθε τεχνική ε¬ 
πιμέλεια των μεταφράσεων των εγγράφων που προσκο¬ 
μίζονται από τους ιδιώτες. Μεταξύ 13.00-13.30 όλα τα τα¬ 
μεία καταμετρούν στις αριθμομηχανές τα ποσά που έ¬ 
χουν εισπραχθεί και οι ταινίες, τα μπλοκ αποδείξεων και 
τα χρήματα παραδίδονται στο Λογιστήριο. Εν συνεχεία, 
προσέρχονται οι μεταφραστές, για τους οποίους τηρού¬ 
νται ατομικά βιβλία, όπου χρεώνονται και ξεχρεώνονται α¬ 
ντίστοιχα τα έγγραφα και παραλαμβάνουν έγγραφα προς 
μετάφραση και παραδίδουν τα ήδη μεταφρασμένα. 

2. Τμήμα «αλληλογραφίας πολιτών» το οποίο δέχεται 
έγγραφα ιδιωτών από όλο τον Ελλαδικό χώρο, μέσω των 
Ελληνικών Ταχυδρομείων, τα οποία προωθεί στα ταμεία 
για μετάφραση, τα επικυρώνει και τα αποστέλει συστημέ¬ 
να στους ενδιαφερομένους. Για κάθε διευκρίνιση επικοι¬ 
νωνεί τηλεφωνικά κατ’ ευθείαν με τους πολίτες. 

3. «Τμήμα επικυρώσεων» το οποίο επικυρώνει το γνήσιο 
της υπογραφής των εντεταλμένων οργάνων σε έγγραφα 
που εκδίδονται από όλες τις Ελληνικές Δημόσιες Υπη¬ 
ρεσίες, τηρώντας ειδικό Αρχείο με δείγματα υπογραφών, 
τα οποία ενημερώνονται σε τακτά χρονικά διαστήματα, 
καθώς επίσης ελλήνων και ξένων υπηκόων. Επίσης επικυ- 

ρώνει τις υπόγραψες των διαπιστευμένων υπαλλήλων ό¬ 
λων των ξένων Διπλωματικών Αρχών στην Ελλάδα, καθώς 
και φωτοαντιγράφων που έχουν εκδοθεί από Δημόσια, 
Δημοτική ή Κοινοτική Αρχή και ξενόγλωσσων εγγράφων, 
εφόσον φέρουν την Θεώρηση της Σύμβασης της Χάγης ή 
Προξενική Θεώρηση Ελληνικών Αρχών. 

4. «Τμήμα Χαρτοσήμου», το οποίο λειτουργεί με εντολή 
του Υπουργείου Οικονομικών Ν. 1599/1986 άρθρο 11 και 
εξυπηρετεί το κοινό σε χαρτόσημο και υπεύθυνες δηλώ¬ 
σεις. Υπόλογοιτου χαρτοσήμου είναι ο Προϊστάμενος της 
Μεταφραστικής Υπηρεσίας και ο υπάλληλος του τμήμα¬ 
τος. Καθημερινά παραλαμβάνονται χαρτόσημα και Υπεύ¬ 
θυνες Δηλώσεις από τη Δ.Ο.Υ. και κέρματα από την Τρά¬ 
πεζα της Ελλάδος. 

5. «Τμήμα Λογιστηρίου», το οποίο παραλαμβάνει καθη¬ 
μερινά και ελέγχει τις εισπράξεις των 15 ταμείων τις οποί¬ 
ες αποστέλλει συγκεντρωτικά στην Εθνική Τράπεζα 
Ελλάδος με υπάλληλο ιδιωτικής εταιρείας ασφάλειας. 
Πληρώνει ανά Ιδνθήμερο τους μεταφραστές σύμφωνα 
με την κίνηση των βιβλιωντους. Υποβάλλει εβδομαδιαίως 
το παρακρατούμενο ποσό 10% των μεταφρστικών τελών 
στην Τράπεζα της Ελλάδος, καταβάλλει ανά δι'μηνο στη 
Δ.Ο.Υ. το φόρο 20% των μεταφραστών, τον φόρο ΜΤΠΥ, 
επίσης φόρο 4% παγίων αγορών μηνιαίων εξόδων από τι¬ 
μολόγια και πληρώνει τα τιμολόγια αγορών. Υποβάλλει ι¬ 
σολογισμό ετήσιας οικονομικής διαχείρισης στο Ελεγκτι¬ 
κό Συνέδριο, παραλαμβάνει τα δελτία παροχής υπηρε¬ 
σιών των μεταφραστών, εκδίδει βεβαιώσεις των 
μεταφραστών για την Εφορία επιμελείται κάθε αγοράς 
για πάγιες ανάγκες της Μεταφραστικής Υπηρεσίας και 
διεκπεραιώνει κάθε άλλη λογιστική πράξη. 

6. «Τμήμα Δημοσίων Υπηρεσιών» το οποίο παραλαμβά- 
νει έγγραφα από άλλες Υπηρεσίες του Δημοσίου, τα προ¬ 
ωθεί άμεσα στους μεταφραστές προς μετάφραση, τα ε¬ 
πικυρώνει, τα επιστρέφει στους αποστολείς τους, και τη¬ 
ρεί πρωτόκολλο εισερχομένων και εξερχομένων 
εγγράφων. 

7. «Αρχείο - Γραμματεία» στο οποίο τηρούνται και ενη¬ 
μερώνονται οι φάκελλοι του προσωπικού, των μεταφρα¬ 
στών καθώς και οι φάκελλοι λειτουργίας της Υπηρεσίας. 
Χρησιμοποιούνται Η/Υ όπου δακτυλογραφούνται οι κατα¬ 
στάσεις πληρωμής των μεταφραστών από τις Δημόσιες 
Υπηρεσίες και όλα τα έγγραφα και η αλληλογραφία της 
Μεταφραστικής Υπηρεσίας. Τηρείται πρωτόκολλο εισα¬ 
γωγής και εξαγωγής εγγράφων, αποστέλλοντσι γραπτές 
πληροφορίες σε ιδιώτες και Οργανισμούς και παρέχονται 
πληροφορίες από τηλεφώνου. 

8. «Γραφείο Προϊσταμένων» στο οποίο προωθούνται α- 
πότα ταμεία όλα τα έγγραφα που έχουν μεταφρασθεί και 
σφραγισθεί και υπογράφονται από υπαλλήλους που έ¬ 
χουν δικαίωμα υπογραφής. Παρέχονται πληροφορίες και 
διευκρινίσεις σε αιτήματα και απορίες πολιτών. 

9. Η Μεταφραστική Υπηρεσία απασχολεί δύο μονίμους 
μεταφραστές-διερμηνείς της αγγλικής και γερμανικής 
γλώσσας, οι οποίοι μεταφράζουν αποκλειστικά έγγραφα 
του γραφείου Πρωθυπουργού και των Υπηρεσιών του 
Υπουργείου Εξωτερικών. Σε περίπτωση πλήρους απα¬ 
σχόλησης των ως άνω μεταφραστών οι μεταφράσεις 
προωθούνται σε ιδιώτες μεταφραστές. 

ΜΕΤΑΦΡΑΣΤΕΣ 

1. Η Μεταφραστική Υπηρεσία χρησιμοποιεί ιδιώτες με¬ 
ταφραστές βάσειπίνακος, οι οποίοι εργάζονται εκτόςτου 


χώρου της Μεταφραστικής Υπηρεσίας και επιλέγουν οι ί¬ 
διοι ποιες ημέρες και πόσες φορές την εβδομάδα προ¬ 
σέρχονται για παραλαβή εγγράφων. Όλες οι μεταφρά¬ 
σεις δακτυλογραφούνται σε χαρτία Α4, που φέρει τον τίτ¬ 
λο του Υπουργείου στην ελληνική, αγγλική και γαλλική 
γλώσσα. Οι σειρές, τα κτυπήματα καιτο διάστημα διέπο- 
νται από το Νόμο περί χαρτοσήμου. Η Μεταφραστική 
Υπηρεσία επικυρώνει το γνήσιο της υπογραφής του με¬ 
ταφραστή, τον οποίο χρησιμοποιεί η Υπηρεσία μας και ο 
οποίος είναι υπεύθυνος για την απόδοση της μετάφρα¬ 
σης. 

2. Εσφαλμένες μεταφράσεις, που αναφέρονται σε σο¬ 
βαρά λάθη, παραλείψεις, κακογραφίες και μη εμπρόθε¬ 
σμη παράδοση μεταφρασμένων κειμένων θα ελέγχονται 
αυστηρά. Σε περίπτωση που πολίτης εκφράζει εγγράφως 
παράπονα, θα καλείται ο μεταφραστής να δώσει προφο¬ 
ρικές εξηγήσεις. Διαπιστωμένης υπαιτιότητάς του για 
δεύτερη φορά θα γίνεται στον μεταφραστή έγγραφη πα¬ 
ρατήρηση. 

3. Εάν στον ίδιο μεταφραστή κατατεθούν εγγράφως για 
τρίτη φορά παράπονα από ιδιώτη ο Διευθυντής της 
Μεταφραστικής Υπηρεσίας δεν θα του αναθέτει μετα¬ 
φραστική εργασία επί πέντε συνεχείς εργάσιμες ημέρες. 

4. Σε περίπτωση που ο ίδιος μεταφραστής εξακολουθεί 
να προκαλεί δικαιολογημένα παράπονα και διαμαρτυρίες 
πολιτών με αποτέλεσμα να δυσφημίζεται το έργο της 
Μεταφραστικής Υπηρεσίας και να υποβαθμίζεται το κύ¬ 
ρος των μεταφράσεων που παραδίδονται από το Υπουρ¬ 
γείο Εξωτερικών τόσο στην ημεδαπή όσο και στην αλλο¬ 
δαπή, ο εν λόγω μεταφραστής θα διαγράφεται από τον πί¬ 
νακα της παραγρ. 3 του άρθρου 19του Ν. 2594/98 χωρίς 
άλλη διαδικασία. 

5. Τα μεταφραστικά μέλη που ισχύουν κατά κατηγορία 
εγγράφων υπογράφονται με απόφαση από τον Υπουργό 
Εξωτερικών. Για την αναπροσαρμογή των τιμών θα λαμ- 
βάνονται υπόψη οι προτάσεις του Συλλόγου Μεταφρα- 
στώνπου θα κατατίθενται στην Διεύθυνση. 

6. Η Μεταφραστική Υπηρεσία καταρτίζει πίνακα με με¬ 
ταφραστές που κατά δήλωσή τους έχουν ειδικευθεί σε 
μεταφράσεις ιατρικών, δικαστικών και τεχνικών εγγρά¬ 
φων ή εγγράφων με ναυτική και στρατιωτική ορολογία. 

Γενικά Θέματα 

α) Ο Γενικός Γραμματέας Διοίκησης και Οργάνωσης ο 
οποίος διαχειρίζεται τον ειδικό λογαριασμό του παρα¬ 
κρατήματος δύναται να ορίζει ως υπόλογο - διαχειριστή 
τον προίσταμένο της Μεταφραστικής Υπηρεσίας, του ο¬ 
ποίου δείγμα υπογραφής κατατίθενται με έγγραφο στην 
Τράπεζα Ελλάδος και την Εθνική Τράπεζα. 

β) Ο Προϊστάμενος της Μεταφραστικής Υπηρεσίας υ¬ 
πογράφει ανά δεκαπενθήμερο τις επιταγές για την πλη¬ 
ρωμή των μεταφραστών, καθώς καιτις καταστάσεις τους 
για πληρωμή των μεταφραστών, καθώς και τις καταστά¬ 
σεις του για την πληρωμή από το Δημόσιο Τομέα, τα υπη¬ 
ρεσιακά έγγραφα, τις δαπάνες για την κάλυψη των λει¬ 
τουργικών εξόδων, καθώς και όλα τα έγγραφα της Μετα¬ 
φραστικής Υπηρεσίας και επιλύει κάθε πρόβλημα που 
ανακύπτει σ’ αυτή. 

Η παρούσα απόφαση να δημοσιευθεί στην Εφημερίδα 
της Κυβερνησεως. 

Αθήνα, 30 Απριλίου 1998 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

Α ριθ. 1054869/1141 /Α0006 (6) 

Χρόνος έναρξης λειτουργίας του Εθνικού Ελεγκτικού 
Κέντρου (ΕΘ.Ε.Κ.) του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΏΝ 

Έχοντας υπόψη: 

1. Τις διατάξεις:α ) Της παρ. 4 του άρθρου 3 του Ν. 
2343/1995 «Αναδιοργάνωση υπηρΠεσιών του 
Υπουργείου Οικονομικών και άλλες διατάξεις» (Α’ 211). 

β) Του Π. Διατάγματος 280/1997 «Οργάνωση των 
Ελεγκτικών Κέντρων» (Α’ 203). 

γ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α’ 137), όπως αυτό προστέθηκε 
με το άρθρο 27 του Ν. 2081/1992 (Α’ 154) και τροποποιή¬ 
θηκε με την παρ. 2α του άρθρου 1 του Ν. 2469/1997 (Α’ 
38). 

2. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε ως χρόνο έναρξης λειτουργίας του Εθνικού 
Ελεγκτικού Κέντρου (ΕΘ. Ε.Κ.) του Υπουργείου Οικονο¬ 
μικών, την 15 Ιουνίου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαΐου 1998 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1054870/1142/Α0006 (7) 

Τροποποίηση της αριθμ.1029535/580/Α0006/4-3-1998 
(Β'234) απόφασης του Υπουργού Οικονομικών «Ανα¬ 
καθορισμός της κατά τόπο και καθ’ ύλην αρμοδιότη¬ 
τας και ανακατανομής οργανικών θέσεων Οικονο¬ 
μικών Επιθεωρητών μεταξύ των Οικονομικών Επιθεω¬ 
ρήσεων Αττικής και Κρήτης». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 2 του Ν.2343/1995 «Αναδιοργάνωση 
Υπηρεσιών του Υπουργείου Οικονομικών και άλλες 
διατάξεις» (Α’211). 

β) των άρθρων 2 παρ.6 και 5 παρ. 3 και 4 του 
Π.Δ.211/1996 «Σύσταση Οικονομικών Επιθεωρήσεων» 
(ΑΊ66). 

γ) του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α’ 2), ό¬ 
πως τροποποιήθηκε και ισχύει. 

δ) του άρθρου 20 παρ.2 του Ν.2469/1997 «Περιορισμός 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις» (Α’38). 

ε) του άρθρου 29Ατου Ν.1558/1985 «Κυβέρνηση και 
Κυβερνητικά Όργανα» (ΑΊ37), όπως προστέθηκε με το 
άρθρο 27 του Ν.2081/1992 (ΑΊ54) και τροποποιήθηκε με 
τηνπαρ.2ατου άρθρου 1 του Ν.2469/1997(Α’38). 

2. Την αριθμ.1071741 /1009/Α0006/4.7.1997 απόφασή 
μας «Ανακαθορισμός της κατά τόπον αρμοδιότητας και 
των οργανικών θέσεων προσωπικού της Οικονομικής 
Επιθεώρησης Αττικής» (Β’582). 

3. Την αριθμ. 1116718/1722/Α0006/14.11.1997 απόφα¬ 
σή μας «Ανακαθορισμός της κατά τόπον αρμοδιότητας 
των Υποδιευθύνσεων των Οικονομικών Επιθεωρήσεων 
Αττικής και Κεντρικής Μακεδονίας, ως προς ορισμένες 


Υπηρεσίες του Υπουργείου Οικονομικών, που υπάγονται 
στονΤομέα Επιθεώρησης Υπηρεσιών αυτών» (ΒΊ049). 

4. Την αριθμ. 1014681/91/Α0006/4.2.1998 απόφασή μας 
«Ανακαθορισμός της κατά τόπον και καθ’ ύλην αρμοδιό¬ 
τητας της Οικονομικής Επιθεώρησης Κεντρικής Μακεδο¬ 
νίας και ανακατανομή των οργανικών θέσεων Οικονο¬ 
μικών Επιθεωρητών μεταξύ των Οικονομικών Επιθεω- 
ρήσεωνκαιτης Κεντρικής Υπηρεσίας (Γενικής Διεύθυνσης 
Οικονομικής Επιθεώρησης) του Υπουργείου Οικονομι¬ 
κών» (ΒΊ14). 

5. Την αριθμ. 1029535/580/Α0006/4-3-1998 απόφασή 
μας «Ανακαθορισμός της κατά τόπον και καθ’ύλην αρμο¬ 
διότητας και ανακατανομής οργανικών θέσεων Οικονο¬ 
μικών Επιθεωρητών μεταξύ των Οικονομικών Επιθεωρή¬ 
σεων Αττικής και Κρήτης» (Β’234). 

6. Το αριθμ. 655/14.4.1998 έγγραφο της Δ/νσης Προ¬ 
σωπικού Επιθεώρησης του Υπουργείου Οικονομικών. 

7. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

2. Ανακατανέμουμε τις οργανικές θέσεις Οικονομικών 
Επιθεωρητών μεταξύ των Οικονομικών Επιθεωρήσεων 
Αττικής και Κρήτης, η οργανική σύνθεση των οποίων δια¬ 
μορφώνεται (κατά κατηγορία, κλάδο και ειδικότητα), ως 
εξής: 

α) Οικονομική Επιθεώρηση Αττικής: 


ΚΛΑΔΟΙ & ΕΙΔΙΚΟΤΗΤΕΣ 


1. Οικονομικών Επιθεωρητών 
κατά κλάδο προέλευσης: 

α) Εφοριακών 
β) Εφοριακών,ειδικότητας 
Κτηματικών 
γ) Τελωνειακών 
δ) Δημοσιονομικών 

2. Εφοριακών 

3. Δημοσιονομικών 

4. Τελωνειακών 

5. Δακτυλογράφων 

6. Τεχνικών: 

Ειδικότητας Οδηγών 

7. Επιμελητών 

8. Προσωπικό Καθαριότητας 
ΣΥΝΟΛΟ 


ΑΡΙΘΜΟΣ ΘΕΣΕΩΝ ΣΥΝΟΛΟ 
ΚΑΤΑ ΚΑΤΗΓΟΡΙΑ ΘΕΣΕΩΝ 
ΠΕ ΤΕ ΔΕ ΥΕ 


43 ... 43 

8 - - - 8 

17 ... 17 

13 - - 13 

1 - 1 - 2 

- 1 - 1 

1 ■ 1 - 2 

- 5 - 5 

- 1 - 1 

- 1 1 

- 1 1 

83 - 9 2 94 


β) Οικονομική Επιθεώρηση Κρήτης: 


ΚΛΑΔΟ! & ΕΙΔΙΚΟΤΗΤΕΣ ΑΡΙΘΜΟΣ ΘΕΣΕΩΝ ΣΥΝΟΛΟ 

ΚΑΤΑ ΚΑΤΗΓΟΡΙΑ ΘΕΣΕΩΝ 
ΠΕ ΤΕ ΔΕ ΥΕ 


1. Οικονομικών Επιθεωρητών 
κατά κλάδο προέλευσης 
α) Εφοριακών 6 

β) Εφοριακών,ειδικότητας 
Κτημαπκών 1 

γ) Τελωνειακών 4 

δ) Δημοσιονομικών 3 


2. Εφοριακών 1 - 1 

3. Τελωνειακών 1 - 1 

4. Δακτυλογράφων - - 1 

5. Τεχνικών: 

Ειδικότητας Οδηγών - - 1 


6 

1 

4 

3 

2 

2 

1 

1 

6. Επιμελητών - - - 1 1 

7. Προσωπικό Καθαριότητας 1 1 

ΣΥΝΟΛΟ 16 -42 22 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαΐου 1998 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

-Φ- 

Α οιθ. 65775 (8) 

Σύσταση Ομάδας Εργασίας για θέματα προστασίας προ¬ 
σωπικών δεδομένων σε εθνικό και διεθνές επίπεδο. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) την παράγραφο 6 του άρθρου 5 του Ν. 2408/1996 β) 
την ανάγκη μελέτης και επεξεργασίας προτάσεων και θέ¬ 
σεων του Υπουργείου Δικαιοσύνης σε θέματα προστα¬ 
σίας προσωπικών δεδομένων και συνδρομή στην εκπόνη¬ 
ση των σχετικών πολιτικών δράσεων του Υπουργείου σε 
εθνικό και διεθνές επίπεδο (Ευρ. Ένωση, Βοάβηηβπ, Συμ¬ 
βούλιο Ευρώπης, ΟΟΣΑ) γ) το αριθμ. Γ 262/17.3.98 έγ¬ 
γραφο του Προέδρου του ΣτΕ και δ) το γεγονός ότι από 
την απόφαση αυτή προκαλείται δαπάνη σε βάρος του 
προϋπολογισμού του ΤΑΧΔ1Κ, το ύψος της οποίας θα α- 
νέλθει στο ποσό των 1.275.000 δρχ. περίπου, αποφασί¬ 
ζουμε; 

Συνσιτούμε Ομάδα Εργασίας για την μελέτη και επε¬ 
ξεργασία προτάσεων και θέσεωντου Υπουργείου Δικαιο¬ 
σύνης σε θέματα προστασίας προσωπικών δεδομένων 
και συνδρομή στην εκπόνηση των σχετικών πολιτικών 
δράσεων του Υπουργείου σε εθνικό και διεθνές επίπεδο. 

Η Ομάδα Εργασίας αποτελείται από τους: 

1. Δημήτριο Μπριόλα Σύμβουλο της Επικράτειας, ως 
Πρόεδρο. 

2. Ευαγγελία Μήτρου, Δικηγόρο διδάκτορα της Νομι¬ 
κής Σύμβουλο του Πρωθυπουργού. 

3. Παναγιώτη Περράκη, Δικηγόρο, εμπειρογνώμονα 
της Επιτροπής Ευρωπαϊκής Ένωσης σε νομικά θέματα 
Πληροφορικής. 

4. Ματθίλδη Χάρισμα, Δικηγόρο ειδική σε θέματα προ¬ 
στασίας δεδομένων προσωπικού χαρακτήρα κάτοχο με¬ 
ταπτυχιακού τίτλου σπουδών Μ.Α. και 

5. Παναγιώτη Γιαννακόπουλο, Δικηγόρο Αθηνών, Ειδικό 
Επιστήμονα Υπουργείου Δικαιοσύνης στο Δημόσιο Δί¬ 
καιο, σε μέλη, 


Χρέη Γρυμματέα θα εκτελεί η Δέσποινα Βουζουνεράκη 
με αναπληρώτρια την Ειρήνη Κουζέλη υπαλλήλους της 
Κ.Υ. Υπουργείου Δικαιοσύνης. 

Η ανωτέρω Ομάδα Εργασίας οφείλει να περατώσει το 
έργο της μέχρι την 30.10.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 1998 

Ο ΥΠΟΥΡΓΟΣ 

ΕΥΓ, ΠΑΝΝΟΠΟΥΛΟΣ 
-♦- 

Αοιθ. 9435 (9) 

Τροποποίηση της 14676/22.5.97 απόφασης του Υφυ¬ 
πουργού Πολιτισμού περί «Ορισμού τακτικών και ανα¬ 
πληρωματικών μελών της Επιτροπής Ιπποδρομιών». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη; 

1. Τις διατάξεις: 

α) Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά 
Όργανα». 

γ) Του Α.Ν. 399/68 «Περί ΦΕΕ όπως συμπληρώθηκε και 
αντικαταστάθηκε από το Ν. 191/75 και Ν. 1070/80. 

2. Την υπ’ αριθμ. 56/98 απόφαση του Δ.Σ./ΦΕΕ της 
6ης/12.3.98 συνεδρίασης του η οποία εγκρίθηκε με, 

3. Την υπ’ αριθμ. 47968/9.10.96 Κοινή απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Ανδρέα Φου¬ 
ρά, αποφασίζουμε: 

Τροποποιούμε την υπ’ αριθμ. 14676/22,5.97 απόφαση 

ως ακολούθως: 

Ορίζεται ως τακτικό μέλος της Επιτροπής Ιπποδρομιών 
στη θέση του παραιτήθέντος Δη μ. Καλαϊτζή, ο Μπογδά- 
νοςΣπύρος. 

Κατά τα λοιπά ισχύει η υπ’αριθμ. 14676/22.5.97 απόφα¬ 
ση ως έχει. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση να δημοσιευθεί στην Εφημερίδα της Κυ 
βερνήσεως. 

Αθήνα, 5 Μαΐου 1998 

Ο ΥΦΥΠΟΥΡΓΟΣ 

ΑΝΔΡΕΑΣΑΘ. ΦΟΥΡΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)_ 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΓΕΧ 223211 ΥΡΕΤ ΟΠ * ΕΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ, 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσπύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κ.λπ.) 

60.000 δρχ. 

3 000 δρχ. 

Β' (Υπουργικές αποφάσεις κ.λπ.) 

70.000 » 

3.500 

Γ’ (Διορισμοί, απολύσεις κ.λπ. Δημ. Υπαλλήλων) 

15.000 ·> 

750 »· 

Δ' (Απαλλοτριώσεις, πολεοδομία κ.λπ.) 

70.000 » 

3.500 - 

Αναπτυξιακών Πράξεων (Τ Α Π Σ.) 

30.000 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 - 

Παράρτημα ( Πίνακες επιτυχόνιων διαγωνισμών κ.τλ.) 

5.000 » 

250 >· 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε Π. 

10.000 -« 

500 ■> 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε,Π.Ε. 

250.000 ■· 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) τη 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να σιέλνονιαι με επιταγή και σε ανάλογο συνάλλαγμα σιο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
{Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν νπ στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποοο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























